Halloween

Halloween (un kontrakshon di "All Hallows' evening") ta un selebrashon internashonal riba e anochi di 31 di òktober, bispu di "Dia di Tur Santo" i dia festivo kristian. Tradishonalmente e ta wòrdu opservá na Irlanda, Reino Uni, Merka i Canada. E tradishon ta pa hende bisti komo spiritu, bruha of kualkier kos spantoso pa Halloween. Muchanan ta bisti disfras i ta pasa di porta pa porta ripitiendo e frase trick or treat! pa pidi mangel, kual hende ta ofresé nan. E selebrashon di Halloween pa adulto no ta meskos ku esun pa mucha. Frekuentemente ta referí na dje komo "e tempu mas spantoso di aña".

Desde fin di siglo 20 i prinsipio di siglo 21 e selebrashon a plama for di Merka pa otro partinan di mundo i ta gosa di popularidat partikularmente na Oropa, Latinoamérika, Australia i e region ost di Asia.  

Kategoria:Dia di fiesta
Kategoria:Estadonan Uni di Merka
Kategoria:Irlanda
Kategoria:Reino Uni
Kategoria:Canada